A black text on a white background

Description automatically generatedA blue and purple background

Description automatically generated

**An Chomhairle Ealaíon**

**Treoir Earnála**

**Measúnú agus Bainistíocht Riosca**

An Chomhairle Ealaíon, Treoir Earnála

Measúnú agus Bainistíocht Riosca

**Introduction**

Tá an treoir seo deartha chun tacú le heagraíochtaí, grúpaí agus ealaíontóirí aonair in earnáil na n ealaíon le measúnú agus bainistíocht riosca éifeachtach agus iad ag obair le leanaí (faoi bhun 18 mbliana d’aois) nó daoine fásta (os cionn 18 mbliana d’aois a d’fhéadfaí a mheas go bhfuil siad soghonta agus i mbaol mí úsáide) nó agus seirbhísí á soláthar dóibh.

## Cad é atá i gceist le Bainistíocht Riosca Éifeachtach?

Baineann bainistíocht riosca éifeachtach leis an riosca a bhaineann le haon seirbhís nó gníomhaíocht a shainaithint agus le nósanna imeachta a chur i bhfeidhm ionas nach dtarlóidh imeacht diúltach agus chun deiseanna a chruthú do leanaí agus daoine fásta chun rioscaí dearfacha a ghlacadh ar bhealach sábháilte.

Is den tábhacht a thuiscint nach féidir deireadh a chur le gach riosca. Mar sin féin, trí chuir chuige bainistíochta riosca éifeachtacha is féidir a áirithiú go ndéanfar aon tionchar diúltach a íoslaghdú agus go bhfeabhsófar deiseanna dearfacha.

## Is Féidir le Gach Duine Rannchuidiú le Bainistíocht Riosca Éifeachtach

Tá comhfhreagracht agus freagracht aonair ar eagraíochtaí, grúpaí agus ealaíontóirí aonair in earnáil na n ealaíon a oibríonn le leanaí (faoi bhun 18 mbliana d’aois) nó daoine fásta (atá 18 mbliana d’aois agus os a chionn, a d’fhéadfaí a mheas go bhfuil siad soghonta agus i mbaol mí úsáide) chun riosca a shainaithint agus a bhainistiú ina gcuid oibre ó lá go lá. Ba cheart do gach duine a bheith tiomanta do riosca a shainaithint, a mheasúnú agus a bhainistiú, agus é á aithint nach imeacht aonuaire statach atá ann, ach próiseas leanúnach ar féidir leis oiriúnú agus athrú. Dea chleachtas do chách is ea rioscaí, agus an bealach a mbainisteofar go héifeachtach iad, a mheas.

## Éilítear Measúnú agus Bainistíocht Riosca le haghaidh Eagraíochtaí a Sholáthraíonn Seirbhísí Ábhartha faoin Acht um Thús Áite do Leanaí, 2015

Tá measúnú agus bainistíocht riosca ina gceanglas d’eagraíochtaí agus grúpaí a sholáthraíonn seirbhísí ábhartha do leanaí mar a shainmhínítear leis an Acht um Thús Áite do Leanaí, 2015. Is é sin, ní mór d’eagraíochtaí agus grúpaí féachaint ar na seirbhísí a sholáthraíonn siad do leanaí agus aon rioscaí féideartha lena bhféadfaí dochar a dhéanamh do leanaí a mheas. Leis an bpróiseas sin a bhaineann le sainaithint a dhéanamh ar na rioscaí féideartha agus na nósanna imeachta atá i bhfeidhm chun iad a bhainistiú, cuirtear ar chumas eagraíochtaí agus grúpaí a Ráiteas um Choimirciú Leanaí a chur i gcrích.

Leis an Acht Carthanas, 2009 éilítear go sonrófar na nósanna imeachta, na seiceálacha sábháilteachta agus na coimircí um measúnú riosca a úsáideann eagraíochtaí carthanachta i gcás ina n‑áirítear lena ngníomhaíochtaí oibriú le daoine soghonta.

## Cur Chuige 5 Chéim maidir le Bainistíocht Riosca

### Cuir an Cur Chuige Cúig Chéim seo maidir le Bainistíocht Riosca san Áireamh

*Céim 1: An comhthéacs a bhunú*

*Céim 2: Sainaithint Riosca*

*Céim 3: Anailís Riosca*

*Céim 4: Meastóireacht Riosca*

*Céim 5: Cóireáil Riosca*

### **Céim 1: Bunaigh an Comhthéacs**

Is éard atá mar chéad chéim thábhachtach den phróiseas pleanála an comhthéacs a bhunú, ós rud é go bhféachtar leis ar an gcomhthéacs níos leithne a bhaineann leis an tseirbhís nó leis an ngníomhaíocht ar a bhfuil measúnú riosca á dhéanamh.

#### *Don chéad chéim seo sa phróiseas, cuimhnigh ar an méid seo a leanas*

* Faisnéis a bhailiú atá ar fáil maidir leis an imeacht nó leis an ngníomhaíocht ar a bhfuil measúnú riosca á dhéanamh. Mar chuid de sin, d’fhéadfaí aon bheartais, nósanna imeachta, prótacail nó treoracha a chur san áireamh, sin nó aon fhaisnéis ón bhfoireann agus ó oibrithe deonacha ag a bhfuil taithí ar an imeacht nó ar an ngníomhaíocht agus ar bheith ag foghlaim ó fhoinsí eile (eagraíochtaí/grúpaí/daoine aonair eile ar féidir gur sholáthair siad an tseirbhís sin agus rannpháirtithe/faighteoirí).
* Tosca tionchair sheachtracha agus inmheánacha, mar shampla, aon chreataí dlíthiúla nó rialála lena rialaítear soláthar do sheirbhísí, tuairimí páirtithe leasmhara, ceanglais maoinitheora, acmhainní daonna agus aon bheartais agus nósanna imeachta oibríochtúla.
* Raon feidhme na gníomhaíochta measúnaithe riosca atá á déanamh a bhunú i.e. cad é atá á mheasúnú? An é gur imeacht nó gníomhaíocht nó seirbhísí sonracha atá ann a sholáthraíonn an eagraíocht/an grúpa/an t ealaíontóir aonair?
* Struchtúr a fhorbairt do na gníomhaíochtaí sainaitheanta riosca i.e. cé a dhéanfaidh an measúnú riosca, cén áit a bhfaighidh sé nó sí faisnéis, conas a thaifeadfar an fhaisnéis agus cé a bheidh páirteach sa chinnteoireacht?

Is den tábhacht a thabhairt faoi deara gur féidir le measúnú riosca a bheith suibiachtúil ós rud é go mbeidh tuairimí éagsúla ag daoine éagsúla maidir le cé acu atá nó nach bhfuil gníomhaíocht contúirteach. Dá bhrí sin, is fearr dul i gcomhairle go forleathan agus go mbeidh roinnt mhaith daoine páirteach sa chinnteoireacht.

### Céim 2: Sainaithint Riosca

Is éard atá i gceist le sainaithint riosca cuimhneamh ar a dtarlaíonn, ar an uair a tharlaíonn sé, ar an bhfáth a dtarlaíonn sé, ar an áit a dtarlaíonn sé agus ar conas a tharlaíonn sé.

#### Don dara céim seo sa phróiseas, cuimhnigh ar an méid seo a leanas

* Cé na foinsí riosca atá ann – i.e., na rudaí lena bhféadfaí díobháil a dhéanamh, nó díobháil a éascú, go nádúrtha.
* A bhféadfadh tarlú – i.e. eispéireas diúltach do leanbh nó duine fásta. Deis chaillte chun taithí a fháil ar imeacht dearfach.
* Conas a d’fhéadfadh sé tarlú – i.e. an chaoi a bhféadfadh an t eispéireas diúltach tarlú, nó an modh ina bhféadfadh sé tarlú?
* An áit a bhféadfadh sé tarlú – i.e. an suíomh fisiceach ina bhféadfadh an t eispéireas diúltach tarlú nó ina bhféadfaí taithí a fháil ar iarmhairtí díreacha nó indíreacha.
* An uair a d’fhéadfadh sé tarlú – i.e. tráthanna nó tréimhsí ama sonracha inar dócha go dtarlóidh an t eispéireas diúltach, agus/nó ina dtiocfaidh na hiarmhairtí a bhaineann le deis chaillte chun cinn?
* An fáth a bhféadfadh sé tarlú/na cúiseanna – i.e. na tosca díreacha agus indíreacha lena gcruthaítear foinse an riosca nó na bagartha? Mar shampla, an pearsanra, bearnaí i nósanna imeachta, easpa acmhainní nó trealaimh etc.
* Cén tionchar/cé na hiarmhairtí a d’fhéadfadh a bheith ann – i.e. cén tionchar a bheadh aige? Mar shampla, na leanaí agus/nó na daoine fásta a fhaigheann rochtain ar sheirbhísí agus a dteaghlaigh, an eagraíocht/an grúpa/an t ealaíontóir aonair, earnáil na n ealaíon etc.

### Céim 3: Anailís Riosca

Is éard atá i gceist le hanailís riosca an próiseas a bhaineann le tuiscint níos fearr a fháil ar na rioscaí a sainaithníodh. Trí anailís riosca, cuirtear cúiseanna agus éifeachtaí rioscaí san áireamh, i dteannta na dóchúlachta go dtarlóidís.

#### Is ann do thrí chéim laistigh den chéim seo den phróiseas

* 3.1 Measúnú a dhéanamh ar a leordhóthanaí atá na rialuithe atá ann cheana.
* 3.2 An dóchúlacht go dtarlódh an riosca nó go gcaillfí deis.
* 3.3 An tionchar a chinneadh.

#### Don tríú céim seo sa phróiseas, cuimhnigh ar a leordhóthanaí atá rialuithe atá ann cheana

* Cé na rialuithe atá ann cheana lena gcuideofar le tionchar an riosca a mhaolú? i.e. aon phróiseas, beartas, feiste, cleachtas nó gníomhaíocht eile atá ann cheana agus lena bhféadfaí eispéireas diúltach a íoslaghdú nó toradh dearfach a fheabhsú.
* Is gá meastóireacht a dhéanamh ar gach rialú chun a áirithiú go mbeidh sé éifeachtach, iontaofa agus á chur i bhfeidhm. Nuair atá rialuithe ag feidhmiú go héifeachtach agus mar atá beartaithe, laghdófar leibhéal an riosca leo.

#### Agus an dóchúlacht á cinneadh, cuimhnigh ar an méid seo a leanas

* Cé chomh dóchúil atá sé go dtarlóidh an riosca, agus a leordhóthanaí atá na rialuithe atá i bhfeidhm cheana á chur san áireamh?
* Ar tharla an riosca cheana? Má tharla, cé chomh minic a tharla sé agus cé na cúinsí inar tharla sé? An bhfuil rialuithe i bhfeidhm anois nach raibh i bhfeidhm roimhe sin?
* Cé chomh dóchúil atá sé go dtarlódh sé arís amach anseo? Go ginearálta, dá airde na rialuithe atá i bhfeidhm, is ea is ísle an dóchúlacht.
* Ach córas scórála nó rátála a úsáid ó 1 5, agus é á léiriú le 1 go bhfuil féidearthacht fhánach ann go dtarlódh sé agus é á léiriú le 5 go bhfuil sé nach mór cinnte go dtarlóidh sé.

#### Agus an tionchar á chinneadh, cuimhnigh ar an méid seo a leanas

* Cén tionchar nó cén iarmhairt a bhaineann leis an riosca?
* Cén díobháil a d’fhéadfaí a dhéanamh dá dtarlódh an riosca?
* Cén cineál díobhála nó eispéiris dhiúltaigh a d’fhéadfaí a dhéanamh?
* Cé na deiseanna dearfacha a d’fhéadfaí a chailleadh?
* Cén duine nó cén rud ar a bhféadfaí tionchar a imirt? Mar shampla, an é go n imreofar tionchar diúltach ar dhuine a úsáideann seirbhísí, daoine den fhoireann a sholáthraíonn seirbhísí nó an eagraíocht?
* Is féidir go n imreofar tionchar ar níos mó ná duine nó grúpa amháin de dheasca imeachta, mar sin, cuimhnigh ar an tionchar do gach ceann mar is féidir go mbeidh sé éagsúil.
* Úsáid córas scórála nó rátála ó 1 5, agus tionchar beag á léiriú le 1 agus tionchar níos tromchúisí á léiriú le 5.

Is ann do roinnt córais agus uirlisí scórála/rátála riosca éagsúla; soláthraítear naisc chuig acmhainní i ndeireadh na cáipéise seo mar eolas duit.

### Céim 4: Meastóireacht Riosca

Is éard atá i gceist le meastóireacht riosca cinneadh a dhéanamh i dtaobh cé acu atá nó nach bhfuil rioscaí inghlactha nó do ghlactha agus is féidir nó nach féidir leis an eagraíocht/leis an ngrúpa/leis an ealaíontóir aonair iad a bhainistiú, nó má tá gá le tacaíocht ó dhaoine eile. Tá an chéim seo ina cuidiú freisin lena chinneadh cé acu atá gá nó nach bhfuil gá le gníomh (ar a dtugtar cóireálacha) chun an riosca a bhainistiú.

#### Don cheathrú céim seo sa phróiseas, cuimhnigh ar an méid seo a leanas

* Cad é a insítear duit faoin riosca leis an bhfaisnéis uile a bailíodh go dtí seo?
* An bhfuil an dóchúlacht go dtarlódh an riosca ard nó íseal?
* An bhfuil an tionchar féideartha beag nó tromchúiseach?
* An bhfuil rialuithe atá ann cheana i bhfeidhm lenar féidir an riosca a íoslaghdú agus/nó a mhaolú?
* An bhfuil gá le beart breise?
* An féidir leis an eagraíocht/leis an ngrúpa nó leis an ealaíontóir aonair in earnáil na n ealaíon glacadh leis an riosca sin agus é a bhainistiú go sábháilte?
* An gcuirtear deiseanna foghlama agus forbartha in iúl tríd an riosca sin a bhainistiú go héifeachtach?

### Céim 5: Cóireáil Riosca

#### Don chéim dheireanach seo den phróiseas, cuimhnigh ar an méid seo a leanas

Is éard atá i gceist le cóireáil riosca sainaithint a dhéanamh ar an réimse roghanna a bhaineann leis na rioscaí sainaitheanta a rialú nó a chóireáil, na roghanna sin a mheasúnú, pleananna cóireála riosca (pleananna gníomhaíochta) a ullmhú agus iad a chur chun feidhme.

Tabhair faoi deara nach meastar go bhfuil cóireálacha (gníomhaíochtaí) ina rialuithe ach amháin nuair a chuirtear chun feidhme iad go héifeachtach.

#### Agus machnamh á dhéanamh agat faoi na roghanna atá ar fáil chun rioscaí a chóireáil, cuimhnigh ar an méid seo a leanas

* Seachain an riosca – baintear an méid sin amach trína chinneadh gan dul ar aghaidh leis an ngníomhaíocht, gníomhaíocht eile atá níos inghlactha a roghnú nó cur chuige eile nach bhfuil chomh contúirteach sin a roghnú.
* Aistrigh an riosca – baintear an méid sin amach ach an riosca a aistriú chuig páirtí seachtrach, mar shampla, árachóir, seachfhoinsiú chuig eagraíocht, nó conraitheoir eile.
* Rialaigh an riosca – sin an rogha cóireála a úsáidtear go minic. Tá sé dírithe ar laghdú a dhéanamh ar an dóchúlacht go dtarlódh an riosca nó ar thionchar an riosca má tharlaíonn sé, nó iad araon. Is iad na modhanna is éifeachtaí le haghaidh rialú riosca na cinn lena ndéantar córas, próiseas nó cleachtas a athdhearadh ionas go laghdófar an fhéidearthacht go mbeadh toradh diúltach ann.

#### Má shocraíonn eagraíocht/grúpa nó ealaíontóir aonair in earnáil na n ealaíon an riosca a rialú, ba cheart di nó dó cuimhneamh ar an méid seo a leanas

* An féidir leis an eagraíocht/leis an ngrúpa nó leis an duine aonair na rialuithe riosca a sholáthar, nó an bhfuil gá le cúnamh ó pháirtithe leasmhara (seachtracha) eile?
* Cén gníomh/cén t athrú lena mbeidh gá sa chleachtas?
* Cén gníomh/cén t athrú ar bheartais agus nósanna imeachta lena mbeidh gá sa chleachtas?
* Cén gníomh/cén t athrú ar an struchtúr eagraíochtúil/ar an bpearsanra a fhéadfar a éileamh?
* Cé na hacmhainní a éileofar (acmhainní airgeadais, ama, ama foirne, oiliúna etc)?
* Cé atá freagrach as an bplean gníomhaíochta sin a fhorbairt?
* Cé a áiritheoidh go ndéanfar na rialuithe a chur chun feidhme agus a athbhreithniú?

Ba cheart d’eagraíochtaí/grúpaí agus don ealaíontóir aonair in earnáil na n ealaíon cuimhneamh ar thaifead i scríbhinn a dhéanamh ar gach céim den phróiseas bainistithe riosca.

### Cuimhnigh ar Chlár Rioscaí a úsáid

Is éard atá i gceist le Cláir Rioscaí uirlis bhainistíochta is féidir a úsáid chun taifead ar rioscaí a chruthú agus bainistíocht riosca éifeachtach a chur chun cinn ar fud eagraíochta. Is éard atá i gceist le Cláir Rioscaí bealach chun rioscaí agus acmhainní a logáil, a rianú, agus tosaíocht a thabhairt dóibh; is féidir leo a bheith ina gcúnamh le monatóireacht agus athbhreithniú a dhéanamh agus ina dtaca le seirbhísí a fheabhsú.

### Monatóireacht, Athbhreithniú agus Cumarsáid

Tá monatóireacht agus athbhreithniú leanúnach ina gcomhpháirteanna bunriachtanacha den phróiseas bainistithe riosca foriomlán. Ba cheart athbhreithniú a dhéanamh ar riosca chun a áirithiú go mbeidh bearta rialaithe a cuireadh chun feidhme éifeachtach.

#### Le linn athbhreithniú a dhéanamh, cuimhnigh ar an méid seo a leanas

* Ar cuireadh bearta rialaithe chun feidhme go héifeachtach?
* Má cuireadh, an bhfuil an ráta scórála/rátála riosca á laghdú leo? Má tá éifeacht le rialuithe chun laghdú a dhéanamh ar an dóchúlacht go dtarlóidh riosca nó ar thionchar diúltach an riosca, ba cheart na scóir/an rátáil a laghdú dá réir sin.
* An é gurb iad sin na rialuithe cearta agus murab ea, an gá athamharc ar na rialuithe agus iad a athrú?

#### Agus an riosca á chur in iúl, cuimhnigh ar an méid seo a leanas

* Is féidir le hanailís riosca a bheith suibiachtúil, mar sin, ach dul i gcomhairle le réimse leathan páirtithe leasmhara feabhsaítear cáilíocht na faisnéise a bailíodh, na hanailíse agus na pleanála.
* An plean a chomhroinnt ionas gur féidir dul i gcomhairle leis na páirtithe leasmhara uile agus gur féidir leo rannchuidiú.
* Páirt a thabhairt do pháirtithe leasmhara chun monatóireacht agus athbhreithniú a dhéanamh lena áirithiú gur féidir aon fhadhbanna a shainaithint agus a réiteach go tapa.

## Naisc

[Beartas agus Nósanna Imeachta FSS um Bainistiú Riosca 2023](https://www.hse.ie/eng/about/who/riskmanagement/risk-management-documentation/hse-enterprise-risk-management-policy-and-procedures/)

[Tusla, Beartas Bainistithe Riosca Eagraíochtúil 2022 ón nGníomhaireacht um Leanaí agus an Teaghlach](https://www.tusla.ie/uploads/content/Organisational_Risk_Management_Policy_(1).pdf)

[Tusla, Measúnú Riosca maidir le Cosaint Leanaí ón nGníomhaireacht um Leanaí agus an Teaghlach](https://www.tusla.ie/children-first/organisations/what-is-a-risk-assessment)

[An Oifig um Chaighdeáin Idirnáisiúnta](https://www.iso.org/iso-31000-risk-management.html/)